# ДАСТУРИ МЕТОДӢ4

**оид ба таҳияи асосноккунии техникию иқтисодии (АТИ) лоиҳаҳои шарикии давлат ва бахши хусусӣ**

# дар Ҷумҳурии Тоҷикистон

* 1. **Муқаррароти умумӣ**
1. Дастури методии мазкур оид ба таҳияи асосноккунии техникию иқтисодии лоиҳаҳои шарикии давлат ва бахши ху- сусӣ дар Ҷумҳурии Тоҷикистон (минбаъд – Дастур) бо мақсади амалӣ намудани Қонуни Ҷумҳурии Тоҷикистон «Дар бораи ша- рикии давлат ва бахши хусусӣ» (минбаъд – Қонуни ҶТ «Дар бо- раи ШДБХ») таҳия карда шудааст.
2. Дастури мазкур ҳолатҳои асосии таҳияи асосноккунии техникию иқтисодии (минбаъд – АТИ) лоиҳаҳои шарикии давлат ва бахши хусусиро (минбаъд – ШДБХ) муқаррар намуда, тавсияҳои ягонаро нисбат ба сохтор, мазмун, баррасӣ, мувофиқа ва барасми- ятдарории АТИ лоиҳаҳое, ки аз ҷониби мақомоти иҷроияи марказӣ ва маҳаллии ҳокимияти давлатӣ омода мешаванд ва қисмати ав- вали лоиҳаи таҳияшавандаи ШДБХ мебошанд, муайян менамояд.
3. Мақсади Дастури мазкур ин таҳияи қарорҳои муносиб оид ба лоиҳа ва дурнамо, аз он ҷумла, сохтор ва миқёси муно- сиби лоиҳаи ШДБХ, тавсияҳо оид ба қарорҳои мақсадноки мар- кетингӣ, техникӣ – технологӣ, молиявӣ – иқтисодӣ, институт- сионалӣ, экологӣ ва ғайра, оид ба муайян намудани намудҳо ва андозаи дастгирии давлатии чашмдошт дар доираи амалина- моии лоиҳа мебошад.
4. АТИ – ин омӯзиши манфиатнокии иқтисодӣ, таҳлил ва ҳисоби нишондодҳои молиявию иқтисодии лоиҳаи амалиша- ванда мебошад ва натиҷаҳои бо ҳуҷҷат ба расмият дароварда- шудаи таҳлили маркетинг ва техникию иқтисодие, ки муво- фиқи мақсад будан, имконияти амалӣ намудани лоиҳа, ва қабули қарорҳои самараноки ташкилӣ, техникӣ ва иқтисодиро асоснок менамояд, дар бар мегирад.
5. АТИ аз арзёбии техникӣ, молиявӣ, иқтисодӣ, ҳуқуқӣ ва экологӣ, инчунин арзёбии хавфҳои асосӣ ва самаранокии лоиҳа, аз ҷумла пешниҳод оид ба манфиатнокӣ, таносуби нарх ва сифат ва супоридани хавфҳои техникӣ, амалиётӣ ва моли- явии лоиҳаи ШДБХ иборат мебошад.
6. Вазифаҳои асосии таҳияи АТИ инҳо мебошанд:
7. арзёбии амалишавии лоиҳа – имконияти амалӣ намуда- ни лоиҳа бо назардошти тамоми шартҳои мавҷуда ва маҳдуди- ятҳои хусусияти техникӣ, молиявӣ, иқтисодӣ ва ғайра дошта;
8. арзёбии самаранокии комили лоиҳа – санҷиши иҷрои шароитҳо: муҳимияти натиҷаҳои дастрасшаванда болотар аз муҳиммии хароҷоти дархостшаванда (масрафи захираҳо);
9. муқоисаи вариантҳои алтернативии амалӣ намудани лоиҳа ба мақсади асосноккунии амалинамоии лоиҳа ҳамчун варианти беҳтарин.
10. Ҳангоми таҳияи АТИ ба ғайр аз Дастури мазкур инчу- нин меъёрҳои Қонуни Ҷумҳурии Тоҷикистон «Дар бораи ШДБХ» ва дигар санадҳои меъёрии ҳуқуқии Ҷумҳурии Тоҷики- стон (минбаъд – ҶТ) низ бояд ба инобат гирифта шаванд.

# 2. Таҳия, баррасӣ, мувофиқа ва тасдиқ намудани АТИ

1. АТИ лоиҳаи ШДБХ ҳангоми ташаббуси лоиҳаҳои ШДБХ таҳия карда мешавад. АТИ лоиҳаи ШДБХ метавонад асос шавад барои:
2. ташаббуси лоиҳаи ШДБХ;
3. таҳияи ҳуҷҷатҳои тендерии интихоби пешакӣ;
4. таҳияи Номгӯи объектҳои барои амалинамоии лоиҳаҳо дар доираи ШДБХ пешниҳодшаванда;
5. асоснокӣ барои гирифтани дастгирии давлатӣ.
6. Маълумоте, ки дар АТИ лоиҳа пешбинӣ шудааст, аз ҷумла нишондодҳои техникию технологӣ, иқтисодӣ, молиявӣ ва ғайра, яке аз қисмҳои ҳуҷҷатҳои тендерӣ ҳангоми гузарони- дани тендери интихобӣ ба шумор мераванд.
7. Супориши техникӣ оид ба таҳияи АТИ бояд аз инҳо иборат бошад:
8. талаботи умумӣ ба АТИ, ки ҳаҷми кор оид ба таҳия намудани АТИ ва муҳлатҳои иҷрои ин корҳоро (мақсад, тартиб ва муҳлатҳои супоридани АТИ, хусусияти объект, нақшаи вазъи объект, экспертиза, шакл, шумораи нусхаҳо ва ғайраро) танзим менамояд;
9. асоснокии талабот ба мазмуни АТИ лоиҳаи ШДБХ (му- тобиқи талаботе, ки нисбати қисмҳои АТИ тибқи ҳамин Дастур тартиб дода мешаванд);
10. талаботи тахассусӣ ба таҳиякунандаи эҳтимолии АТИ.
11. Шарики давлатӣ пешниҳодҳоро ба мақоми ваколат- дори давлатӣ – Кумитаи давлатии сармоягузорӣ ва идораи ам- воли давлатии ҶТ (минбаъд – МВД) ирсол менамояд. МВД пас аз таҳлил интихоби пешниҳодҳоро анҷом медиҳад. АТИ лоиҳа дар асоси натиҷаи интихоби пешниҳодҳо таҳия карда мешавад.
12. Пешниҳодҳо оид ба объектҳое, ки ба моликияти ком- муналӣ тааллуқ доранд, аз ҷониби мақомоти иҷроияи маҳалии ҳокимияти давлатӣ таҳия ва мувофиқа карда мешаванд.
13. Дар асоси натиҷаҳои интихоби пешниҳодҳо, ташкило- ти фармоишгар (минбаъд – ТФ) таҳияи АТИ лоиҳаҳоро муто- биқи супориши техникӣ, бо истифода аз захираҳои худӣ ва ё бо ин мақсад ҷалб намудани ташкилотҳои махсус (ташкилотҳои машваратӣ, ҳуқуқӣ ва ғайра) таъмин менамояд.
14. Асос барои таҳияи АТИ лоиҳа фармоиши роҳбари ТФ-е (шарики давлатие) мебошад, ки лоиҳаи ШДБХ-ро пешниҳод намудааст.
15. Бо фармоиши роҳбари ТФ муайян карда мешаванд:
16. шахсони масъул барои таҳияи АТИ лоиҳа аз ҷониби ТФ ва ташкилоти махсус, дурустии маълумоти дар ҳисобу китоб истифодашаванда ва ғайра;
17. тартиби ҳамкориҳо байни сохторҳои таркибии худи ТФ ва миёни онҳову ташкилоти машваратӣ ҳангоми таҳияи АТИ;
18. зарурати ҷалби дигар мақомот ва ташкилотҳо барои таҳияи АТИ;
19. сметаи хароҷот барои иҷрои корҳо ва сарчашмаи ма- блағгузорӣ;
20. муҳлатҳои таҳияи АТИ.
21. ТФ бояд АТИ лоиҳаро тибқи Қонуни ҶТ «Дар бораи ШДБХ» бо МВД ва Шӯро оид ба ШДБХ мувофиқа намояд.
22. МВД ташхиси АТИ лоиҳаҳои интихобшударо тибқи Тартиби гузаронидани экспертизаи АТИ лоиҳаҳои ШДБХ анҷом медиҳад.
23. Шӯро оид ба ШДБХ дар ҷаласаи хеш АТИ ниҳоиро бар- расӣ ва яке аз қарорҳои зеринро қабул менамояд:
24. онро тасдиқ менамояд;
25. онро барои такмил пас мегардонад;
26. онро рад менамояд. Дар ҳолати рад гардидани АТИ, лоиҳа тибқи ШДБХ амалӣ карда намешавад.
27. АТИ лоиҳа, ки барои такмил баргардонида шудааст, бояд бо назардошти эродҳо ва пешниҳодҳои дар хулосаи ташхиси МВД ва/ё қарори Шӯро оид ба ШДБХ пешбинишуда, таҳрир карда шавад.
28. АТИ мувофиқашуда, тибқи тартиби муқарраргардида, аз ҷониби ТФ тасдиқ карда мешавад.

# 3. Фаслҳои асосии АТИ лоиҳа ва талабот нисбати таҳияи онҳо

1. Дар АТИ лоиҳа бояд арзёбии алтернативӣ, ҳисоби ва- риантҳои пешниҳодшуда, аз ҷумла қарорҳои меъморию сохт- монии ҷиддӣ, самаранокии сармоягузорӣ, инчунин иттилоот оид ба оқибатҳои иҷтимоӣ, экологӣ ва дигарҳо ҳангоми сохт- мон (таҷдид) ва истифодабарии объект инъикос шаванд.
2. Самаранокии иқтисодии сармоягузорӣ бо мақсади амалӣ намудани лоиҳа бояд бо ҳисобҳои дахлдор ва қиёс наму- дан бо лоиҳаҳои монанд, дар ҳолати мавҷуд будани чунин лоиҳаҳо, тасдиқ карда шавад.
3. Вобаста ба хусусияти лоиҳаҳо мумкин аст, ки баъзе фаслҳои иловагӣ ва ё зерфаслҳое, ки ба муфассалтар фаҳмонда додани қарорҳои дар доираи АТИ лоиҳаҳо қабулшуда имкони- ят медиҳанд, илова карда шаванд.
4. Талабот ба қарорҳои меъморӣ, шаҳрсозӣ ва сохтмонии АТИ лоиҳаҳо тибқи қонунгузории Ҷумҳурии Тоҷикистон дар бораи фаъолияти меъморӣ, шаҳрсозӣ ва сохтмонӣ муайян кар- да мешавад.
5. Ба сохтори АТИ дохил мешаванд:
6. варақаи унвон;
7. мундариҷа;
8. қисми тавсифии АТИ;
9. замимаҳо;
10. маводҳои маълумотӣ ва дигар маводҳое, ки маълумоти ибтидоиро тасдиқ менамоянд.
11. Дар варақаи унвон дарҷ мешаванд:
12. номи:

а) лоиҳаи ШДБХ;

б) мақомоти (ташкилоти) давлатӣ – ташаббускори лоиҳа (АТИ лоиҳа);

в) ташкилот – таҳиякунандаи АТИ лоиҳа.

1. имзои роҳбари мақомоти (ташкилоти) давлатӣ ва таш- килоти таҳиякунандаи АТИ, ки бо муҳр тасдиқ карда шудаанд;
2. санаи тасдиқи АТИ лоиҳа.
3. Дар мундариҷа номгӯи фаслҳои асосии АТИ, зами- маҳои он дарҷ гардида, ба саҳифаҳо ишора карда мешавад.
4. Қисми тавсифии АТИ бояд аз фаслҳои асосии зерин иборат бошад:
5. «Хулоса»;
6. «Таърихи қаблӣ ва фикри асосӣ»;
7. «Арзёбии вазъи бозор. Стратегияи маркетинг»;
8. «Арзёбии техникӣ. Хавфҳо»;
9. «Арзёбии экологӣ»;
10. «Арзёбии институтсионалӣ»;
11. «Арзёбии молиявӣ»;
12. «Арзёбии иқтисодӣ, самаранокӣ, қиёси вариантҳо»;
13. «Арзёбии ҳуқуқӣ».
14. Замимаҳо ба АТИ лоиҳа аз ҷадвалҳо, расмҳо, нақшаҳо, харитаҳои маҳалҳо ва дигар маводҳое, ки иттилооти дар АТИ лоиҳа дарҷшударо тасдиқ менамоянд, иборатанд.

# Фасли 1. Хулоса

1. Дар хулоса иттилооти мухтасар оид ба лоиҳа оварда шуда, дар қарорҳои лоиҳавии асоснокшуда, ҳуҷҷатҳои ибтидоӣ ва хулосаҳои асосию тавсияҳо дар хусуси зарурати амалӣ наму- дани лоиҳа бо назардошт ва ё бе назардошти чораҳои расони- дани дастгирии давлатӣ нишон дода мешавад. Мундариҷаи Хулолоса бояд моҳияти АТИ лоиҳаро дар шакли мухтасар баён намояд. Нишондодҳои он (маълумоти ибтидоӣ, нишондодҳо ва натиҷаҳои банақшагирифташаванда) бояд ба сохтори худи АТИ мутобиқат намояд.
2. Хулосаи АТИ бояд инҳоро дар бар гирад:
3. номи лоиҳа;
4. мақсади лоиҳа;
5. ташаббускори лоиҳа;
6. арзиши умумии банақшагирифташавандаи лоиҳа;
7. барномаи истеҳсолӣ;
8. маҳсулоти (хизматрасонии) лоиҳа, саҳми он дар иқти- содиёти кишвар (вилоят, шаҳр, ноҳия);
9. маҳалли амалӣ намудани лоиҳа;
10. гурӯҳҳои мақсаднок (кормандони мақомоти ҳокимияти давлатӣ, хизматчиён, ҳайати кормандони ташкилот, кормандо- ни соҳаи сохтмон, истифодабарандагони маҳсулот ва ғайра);
11. муҳлати амалӣ намудани лоиҳа;
12. сарчашма ва маблағи таҳияи АТИ.
13. Ба ғайр аз бандҳои дар боло зикршуда дар хулоса ба таври илова нишондодҳои асосии лоиҳа (тибқи ҷадвали 1-1 Замимаи 1) баён карда мешаванд.

# Фасли 2. Таърихи қаблӣ ва фикри асосӣ

1. Дар ин фасл эҳтимоли татбиқи лоиҳа дар шароитҳои мавҷудаи иҷтимоию иқтисодӣ, табиию иқлимӣ, ҳуқуқӣ ва ғайраҳо ифода карда мешавад.
2. Дар ин фасл баён карда мешавад:
3. фикри (идеяи) лоиҳа, ки дар он нишондиҳандаҳои асо- сии лоиҳа (маҳсулот, иқтидорҳо, тамоюли бозории лоиҳа) ном- бар карда мешаванд;
4. таърихи лоиҳа (тадқиқоти пештар гузаронидашуда, хулосаҳои баровардашуда, вариантҳои алтернативии лоиҳа);
5. мувофиқи мақсад будани татбиқи лоиҳа;
6. мақсад ва стратегияи лоиҳа;
7. ташаббускори лоиҳа;
8. бо инфрасохтор таъмин будан;
9. фазои сармоягузорӣ;
10. доираи таъсири лоиҳа ба муҳити атроф.
11. Дар ин фасл инчунин проблемаи соҳа (кишвар), ки ҳалли он ба воситаи амалӣ намудани лоиҳа имкон дорад, муа- йян карда мешавад, ҳамчунин тамоми вариантҳои имконпази- ри ҳалли проблемаи дахлдор (расидан ба ҳадафи лоиҳа), ки тибқи он дар ҳар як фасли минбаъдаи АТИ лоиҳа таҳлили қиёсӣ гузаронида мешавад, нишон дода мешаванд.

# Фасли 3. Арзёбии вазъи бозор. Стратегияи маркетинг

1. Ин фасл арзёбии талаботи мавҷуда ва ояндаро нисбат ба маҳсулоти (хизматрасонии) эҳтимолии лоиҳа ва ҳаҷми фурӯши он инъикос менамояд.
2. Ифодаи арзёбии вазъи бозор бояд инҳоро дар бар гирад:
3. таҳлили ҳаҷм, намуд ва нархҳои маҳсулотеро (хизмат- расоние), ки бо назардошти вазъи ҷорӣ дар соҳа (маҳал) ис- теҳсол (пешниҳод) карда мешавад;
4. арзёбии талаботеро, ки таҳлили ҳаҷм, намуд ва нархҳои маҳсулоте (хизматрасониҳое), ки дар натиҷаи амалӣ намудани лоиҳа истеҳсол (истеъмол) карда мешаванд, дар бар мегирад;
5. истеъмолкунандагони асосиро;
6. Маълумоте, ки барои гузаронидани арзёбии бозори мақсаднок, усулҳои алтернативии арзёбии маълумот ва муа- йян намудани талаботи оянда зарур мебошанд (масалан, усулҳои тадқиқот – таҳлили системавӣ, қиёсӣ, меъёрӣ, яго- нагии мантиқӣ ва таърихӣ, усули ҷамъбаст намудан) бояд номбар карда шаванд. Инчунин зарур аст, ки дурнамо оид ба ҳаҷми фурӯш омода карда шавад.
7. Дар асоснокии стратегияи маркетинг инҳо дарҷ ме- шаванд:
8. сиёсат оиди хизматрасонӣ;
9. хароҷот барои маркетинг ва реклама;
10. чорабиниҳои тавсияшаванда оид ба пешниҳоди маҳсу- лот (хизматрасонӣ) дар бозорҳо.

# Фасли 4. Арзёбии техникӣ. Хавфҳо

1. Дар ин фасл ҳар гуна қарорҳои техникию технологӣ оид ба амалӣ намудани лоиҳа, барномаи истеҳсолии ташкилот, самти лоиҳавӣ – сохтмонӣ дар таъсиси объект, арзёбӣ ва тақсими хавфҳо инъикос меёбад.
2. Маълумоти ибтидоӣ доираи ҳисоб (сол), санаи оғози амалинамоии лоиҳа, асъори ҳисоб ва санаи таҳияи АТИ лоиҳаро дар бар мегирад.
3. Фасли мазкур бояд дар бар гирад:
4. маҳали ҷойгиршавии объектро, муайяннамоии май- дончаро барои сохтмони объект, мавқеи ҷойгиршавии сарчаш- маҳо ва дастраскунандагони ашёи хомро, истифодабарандаго- ни маҳсулот ва хизматрасониро, наздикӣ ба инфрасохтори муҳандисию нақлиётиро. Лоиҳа бояд на танҳо корҳои вобаста ба майдонча, ки дар он корхона ҷойгир карда мешавад, балки инчунин ҳамаи дигар намудҳои фаъолиятеро, ки барои ташкил намудани таъмини захираҳо ва расонидани маҳсулот, инчунин таъмини маблағ барои ташкили инфрасохтори ёрирасон зарур мебошанд, фаро гирад;
5. тавсифи васеъи ҳуҷҷатҳои лоиҳавӣ – сметавиро (пеша- кӣ муайян намудани чаҳорчӯбаи (доираи) лоиҳа, технологияи истеҳсолот ва таҷҳизот, объектҳои сохтмони манзил, ки барои фаъолияти муътадили корхона зарур мебошанд ва ғайра);
6. асоснокии иқтидори лоиҳаро бо назардошти қарорҳои техникию технологии қабулшуда;
7. таҳияи барномаи истеҳсол ва фурӯши маҳсулоти дар шакл натуралӣ ва пулиро (тибқи ҷадвали 2 – 1 замимаи 2 тар- тиб дода мешавад);
8. асоснокии интихоби технология ва таҷҳизотро, муто- биқат ба стандартҳои ҷаҳониро, таносуби муносиби «нарх – сифат»-ро, истифодаи ноу – хауро; арзёбии вариантҳои муно- сиб ва интихобшудаи технологияҳоро;
9. тавсифи қарорҳои гуногуни техникию технологии амалинамоии лоиҳаро;
10. бо иншооти муҳандисӣ таъмин будани лоиҳаҳоро, аз ҷумла мавҷуд будани даромадгоҳҳои нақлиётӣ ва воситаҳои таъмини барқ, гармӣ, об ва корез, биноҳои анборро;
11. ҷадвали амалинамоии лоиҳаро, ки давраи сохтани (сохтмони) объектро аз рӯи солҳои амалинамоӣ бо нишон до- дани пайдарҳамии ҷадвалӣ ва давомнокии марҳилаҳо инъикос менамояд (тибқи ҷадвали 2 – 2 замимаи 2 тартиб дода меша- вад);
12. арзёбии гурӯҳҳои хавфҳоро, ки бо қисми техникию технологии амалинамоии лоиҳа алоқаманд мебошанд, хусуси- яти эҳтимолии принсипи тақсимоти хавфҳоро, чорабиниҳои эҳтимолӣ оид ба паст намудани хавфҳоро.
13. Хавфҳое, ки ба лоиҳаи ШДБХ хос мебошанд, тибқи за- мимаи 3 Дастури мазкур муайян карда мешаванд.
14. Асос барои тақсим намудани хавфҳо миёни шарикони хусусӣ ва давлатӣ «Номгӯи тахминии намудҳои асосии хавфҳо, ки миёни шарикон тақсим карда мешаванд», инчунин «Ҷадва- ли хавфҳо» мебошад, ки натиҷаҳои арзёбии тамоми хавфҳо, му- айян намудани шаклҳои идоракунии онҳо, масъулияти шари- кон барои бартараф намудани оқибатҳои онҳоро тибқи зами- маи 3 ва ҷадвали 3 – 1 дар бар мегирад.
15. Тақсимкунии хавфҳои лоиҳа тибқи принсипҳои зерин анҷом дода мешавад:
16. тақсими одилонаи хавфҳо миёни шарикони давлатӣ ва хусусӣ ба шарти вогузор намудани хавф ба тарафе, ки беҳтар ва бо харҷи камтарин онҳоро идора карда метавонад;
17. бо назардошти хусусиятҳои хоси иҷрои лоиҳа;
18. бо назардошти имкониятҳои шарик оид ба гузаронида- ни арзёбӣ ва анҷом додани назорат аз болои сар задани хавфҳо ва таъсири онҳо ба иҷрои шартҳои Созишнома дар бораи ШДБХ, саривақт андешидани чораҳо оид ба идора намудани онҳо.
19. Дар ҳолати ба вуҷуд омадани хавфи муайян, намуди хавф нишон дода шуда, масъулият барои бартараф намудани оқибати он ба зиммаи шарики хусусӣ ва ё шарики давлатӣ во- гузор карда мешавад ё ин ки миёни шарикони давлатӣ ва ху- сусӣ мутобиқан тақсим карда мешавад.
20. Барои кам кардани эҳтимолияти ба вуҷуд омадани хавфҳо аз ҷониби тарафҳо чорабиниҳои дахлдор амалӣ карда мешаванд (намудҳои чорабиниҳо нишон дода мешаванд).

# Фасли 5. Арзёбии экологӣ

1. Ин фасл таъсири экологии қарорҳои техникии дар до- ираи амалисозии лоиҳа қабулшуда, мутобиқати онҳо бо меъёрҳои экологӣ ва чорабиниҳо оид ба ҳифзи табиатро ини- кос менамояд.
2. Арзёбии таъсир ба муҳити атроф дар АТИ лоиҳа муто- биқи санадҳои меъёрии ҳуқуқии Ҷумҳурии Тоҷикистон анҷом дода мешавад.
3. Ин фасл бояд инҳоро дар бар гирад:
4. арзёбии таъсири лоиҳаро ба ҳолати муҳити зист, ар- зёбии зарари экологиро ҳангоми амалӣ намудани лоиҳа ва чо- рабиниҳои эҳтимолӣ оид ба кам намудани таъсири манфии он;
5. чорабиниҳои дар лоиҳа пешбинишавандаро барои беҳтар намудани вазъи экологӣ (дар ҳудуди ноҳия, шаҳр, вило- ят, ҷумҳурӣ).
6. Ҳангоми интихоби қарорҳои лоиҳавӣ ва техникӣ бояд танҳо он қарорҳое интихоб шаванд, ки ба меъёрҳои экологӣ мутобиқат менамоянд ва ё аз меъёрҳои амалкунанда боло ме- бошанд.

# Фасли 6. Арзёбии институтсионалӣ

1. Фасли институтсионалӣ бояд масъалаҳоеро инъикос намояд, ки ба сохтори ташкилии ташкилоти таъсисёбанда, идо- ранамоии лоиҳа, сохтори идоракунии ҳайати кормандон, идора намудани истеҳсолот ва чорабиниҳои ташкилӣ дахл доранд.
2. Ин фасл бояд нақшаи (нақшаҳои) идоракунии лоиҳаро дар муддати давраи амали он, бо тавсифи асосҳои ҳуқуқӣ ва сохтори идоракунии он дар бар гирад. Идора наму- дани лоиҳа дар марҳилаи омода ва амалӣ намудани лоиҳа ва истифодабарии объекти лоиҳа анҷом дода мешавад. Дар ин фасл тавсифи чорабиниҳо оид ба идора намудани лоиҳа нишон дода мешавад.
3. Дар ҳолати тибқи лоиҳа сохта шудани нақшаи нави институтсионалӣ, зарур аст, ки асоснокии сохтани ин нақша бо гузаронидани таҳлили қиёсии вариантҳои алтернативии нақшаҳои идоракунии лоиҳа пешбинӣ карда шаванд.
4. Дар ин фасл шакли ташкилию ҳуқуқии ташкилоти таъсисшаванда тавсиф карда мешавад.
5. Сохтори ташкилии идоракунии ширкати лоиҳавӣ, одатан, метавонад тибқи принсипи функсионалӣ сохта шавад (маъмурият, маркетинг, истеҳсолот, истифодабарӣ, қисми ёри- расон ва ғайра).
6. Иттилоот дар бораи иштирокчиёни эҳтимолии лоиҳа, чӣ ба ҳайати ташкилоти оянда дохилшаванда, ва чӣ дар асоси шартнома амалкунанда (ном, намудҳои асосии фаъолият, таҷрибаи корӣ ва ғайра) нишон дода мешавад.
7. Ҳамкории иштирокчиён чи дар дохили ташкилот ва чӣ бо дигарон баён карда мешавад. Ҷадвали ҳамкориҳои таш- килот бо идораҳои соҳавӣ ва иқтисодию молиявӣ, инфра- сохторҳои институтсионалӣ (Маркази ШДБХ, фондҳо, ташки- лотҳои машваратӣ, суғуртавӣ ва ғайра), ташкилоти кредитию молиявӣ, аз он ҷумла ҷомеаи соҳибкорони байналмилалӣ, оварда (замима карда) мешавад.

# Фасли 7. Арзёбии молиявӣ

1. Амалӣ намудани лоиҳа як қатор марҳилаҳо, аз музоки- рот ва бастани созишнома, таҳияи лоиҳа ва маблағгузории он то сохтмон ва ба истифода додани онро дар бар мегирад.
2. Мутобиқи мундариҷа дар фасли мазкур дарҷ карда мешаванд:
3. хароҷот ва даромадҳои молиявӣ (сармоявӣ);
4. тақсимоти талабот ба маблағгузорӣ аз рӯи марҳилаҳои лоиҳа;
5. сарчашмаҳои маблағгузории лоиҳа;
6. ҷадвал (бо ва ё бе дастгирии давлатӣ) ва сохти моли- явии амалинамоии лоиҳа.
7. Фасли мазкур бояд инҳоро дар бар гирад:
8. хароҷоти умумии сармоягузорие, ки ҳамчун маблағи ҳосили ҷамъи сармоягузорӣ ба сармояи асосӣ (ҳароҷоти асосӣ ) бо назардошти андоз аз арзиши иловашуда (ААИ) ва хароҷот барои афзоиши софи сармояи гардон муайян карда мешаванд. Сармоягузориҳо ба сармояи асосӣ захираҳое мебошанд, ки ба- рои сохтмон, таҷдид, хариду насби таҷҳизот ва амалӣ намудани дигар чорабиниҳои пеш аз истеҳсолӣ заруранд, ва афзоиши со- фи сармояи гардон захираҳои иловагие мебошанд, ки барои истифодабарии онҳо заруранд. Маълумоти умумӣ оид ба ха- роҷоти сармоявии лоиҳа дар намуди ҷадвали 4 – 1 замимаи 4 ва сарчашмаҳои маблағгузории онҳо бошад, дар намуди ҷадва- ли 4 – 1 замимаи 4 пешниҳод карда мешаванд. Ҳисоби талабот ба сармоягузорӣ бояд барои ҳар як намуди хароҷот гузаронида шавад.
9. намудҳо ва ҳаҷми маблағгузории муштарак аз буҷети ҷумҳуриявӣ (маҳалӣ). Аз рӯи намуди иштироки давлатӣ дар лоиҳа, асоси пешниҳоди чораҳои дастгирии давлатӣ (санади меъёрии ҳуқуқӣ, қарор, дигар ҳуҷҷат), инчунин ҳаҷми пешби- нишавандаи маблағгузории муштарак аз буҷети ҷумҳуриявӣ (маҳалӣ) нишон дода мешаванд;
10. ҳисоб хароҷоти истеҳсолӣ (хароҷоти истифодабарӣ) тибқи тартиби ҷорӣ;
11. арзёбии молиявии лоиҳа, ки инҳоро дар бар мегирад: а) ҳисоб даромадҳо аз фурӯш, ҳисоби даромади соф;

б) ҳисоб ҷараёни маблағҳои пулӣ (фоида аз амалӣ наму- дани лоиҳа, ҷараёнҳои маблағҳои он, ҳолати тавозун). Пешгӯии ҷараёни маблағҳои пулӣ, асосан, ҷиҳати бозгардонидани ха- роҷоти сармоягузорони лоиҳа амалӣ ва бо роҳи ҳисоби ворид- шавӣ ва хориҷшавии маблағҳои пулӣ аз фаъолияти ҷорӣ (ама- лиётӣ), сармоягузорӣ ва молиявии ташкилот тибқи солҳои амалинамоии лоиҳа анҷом дода мешавад. Ҷараёни маблағҳои пулӣ тибқи ҷадвали 4 – 3 замимаи 4 ба расмият дароварда ме- шавад.

1. тавсифи намудҳои асосии хавфҳо, ки ҳангоми ма- блағгузории лоиҳа ба вуҷуд меоянд, инчунин арзёбии сохтори шартномавӣ (қарордодӣ), ки ҳангоми тақсимоти қобили қабу- ли хавфҳо барои қарздиҳандаҳо ҳангоми қабули қарор дар бо- раи маблағгузории лоиҳаҳо омили ҳалкунанда мебошад.

# Фасли 8. Арзёбии иқтисодӣ, самаранокии амалина- моии лоиҳа, қиёси вариантҳо, хулосаҳо

1. Қисмати иқтисодӣ таҳлили лоиҳаро аз нуқтаи назари таъсири он ба иқтисодиёти кишвар, самаранокӣ ва арзиши лоиҳа, қиёси вариантҳои лоиҳа ва хулосаҳоро инъикос менамояд.
2. Фасли мазкур бояд инҳоро дар бар гирад:
3. таҳлили қиёсии ҳолати иқтисодӣ дар соҳа (кишвар) ва дурнамои рушд бе истифодаи лоиҳа ва бо истифодаи он (нишондиҳандаҳои умумӣ, ҳиссаи онҳо, ҳаҷми воқеӣ ва пешгӯиша- ванда, сармоягузорӣ ва ғайра оварда (нишон дода) мешавад);
4. арзёбии самаранокии амалӣ намудани лоиҳа, ки ҳам- чун муносибати афзоиши фоида нисбат ба хароҷоти (ма- блағҳои асосии) тамоми намуди захираҳои ҳамин афзоишро бамиёноварда шуморида мешавад ва ё ба муқоисаи фоидаи со- фи чашмдошт бо сармояҳои ба лоиҳа гузошташуда асос меёбад.
5. ҳисоби ҷараёни софи пули нақд, ки ҳамчун фарқ миёни даромади соф тибқи лоиҳа ва маблағи ҳароҷоти умумии сармо- ягузорӣ ва пардохтҳои кредитӣ муайян мешавад. Ҳисоби ҷара- ёни софи пули нақд мутобиқи ҷадвали 4 – 4 замимаи 4 Дастури мазкур анҷом дода мешавад.
6. Дар асоси ҷараёни софи пули нақд нишондиҳандаҳои асосии арзёбии самаранокии амалӣ намудани лоиҳа ҳисоб кар- да мешаванд: даромади софи дисконтӣ, индекси даромаднокӣ, меъёри дохилии даромаднокӣ.
7. Дар фасли мазкур инчунин хулосаҳо баён гардида, са- маранокии истифодаи лоиҳа ва то кадом дараҷа маблағгузории лоиҳа имконияти овардани намудҳои гуногуни фоидаро доро мебошад, дарҷ карда мешаванд.

# Фасли 9. Арзёбии ҳуқуқии лоиҳа

1. Қисми арзёбии ҳуқуқии лоиҳаи ШДБХ инҳоро дар бар мегирад:
2. таҳлили ҳуқуқҳо ба амвол ва барасмиятдарории ҳуҷҷатҳои муқарраркунандаи ҳуқуқро;
3. таҳлили масъалаҳои рушд ва такмили ҳуҷҷатҳои муқарраркунандаи ҳуқуқ ва заминаи меъёрии маҳаллиро;
4. таҳлили масъалаҳои омода намудани қитъаи заминро (муайян намудани мавҷудият ва вазъи қитъаи замин барои объ- екти сохтмон, дар ҳолати зарурат гузаронидани расмиёти ҷудо намудани қитъаи замин, бақайдгирии ҳуқуқҳо ба қитъаи замин);
5. муайян намудани ҳуқуқҳои молумулкӣ, мушкилиҳо ва маҳдудиятҳо ба объекти ШДБХ-ро, инчунин дигар объектҳои аз ҷиҳати ҳудудӣ ва ё технологӣ ба он вобастаро;
6. таҳияи нақшаи ҳуқуқии муносибатҳои иштирокчиёни лоиҳаи ШДБХ-ро;
7. тавсифи хавфҳои ҳуқуқӣ ва таҳияи тавсияҳо оид ба идоракунии онҳоро;
8. таҳияи таъмини шартномавии амалисозии лоиҳаи ШДБХ-ро, аз он ҷумла лоиҳаи созишномаро;
9. таҳияи фаслҳои ҳуҷҷатҳо оид ба гузаронидани тендер- ро (минбаъд – ҳуҷҷатҳои тендерӣ) (лоиҳаи созишнома, ҳуҷҷатҳои муқарраркунандаи ҳуқуқ барои ҳалли масъалаҳои тендерӣ, расмиёти гузаронидани тендер ва дигар фаслҳо);
10. тартиби гузаронидани музокирот бо шарики хусусии эҳтимолиро бо мақсади муҳокима намудани шартҳои созиш- нома (ҳангоми бастани созишнома бе гузаронидани тендер).

# ЗАМИМАҲО БА ДАСТУРИ МЕТОДӢ ОИД БА ТАҲИЯИ АСОСНОККУНИИ ТЕХНИКИЮ ИҚТИСО- ДИИ ЛОИҲАҲОИ ШАРИКИИ ДАВЛАТ ВА БАХШИ ХУСУСӢ ДАР ҶУМҲУРИИ ТОҶИКИСТОН

***Замимаи 1***

# Ҷадвали 1-1 – Нишондиҳандаҳои асосии лоиҳа

**120**

|  |  |  |  |
| --- | --- | --- | --- |
| **р/т** | **Номи нишондиҳандаҳо** | **Дар маҷмӯъ дар лоиҳа** | **Тибқи давраҳои****(солҳои) амалинамоии лоиҳа** |
| 1 | Хароҷоти умумии сармоягузорӣ: |  |  |  |  |  |
| 2 | Пардохти қарзҳо (кредитҳо) |  |  |  |  |  |
| 3 | Сарчашмаҳои маблағгузорӣ |  |  |  |  |  |
| 4 | Намудҳо ва ҳаҷми эҳтимолии дастгирии давлатӣ |  |  |  |  |  |
| 5 | Маблағи аз амалӣ намудани маҳсулот бадастомада |  |  |  |  |  |
| 6 | Шумораи миёнаи руйхати кормандон |  |  |  |  |  |
| 7 | Нишондиҳандаҳои самаранокии лоиҳа: |  |  |  |  |  |
|  | 1) муҳлати хароҷотбарории лоиҳа |  |  |  |  |  |
|  | 2) даромади соф |  |  |  |  |  |
|  | 3) меъёри дохилии даромаднокӣ, % |  |  |  |  |  |
|  | 4) индекси даромаднокӣ, % |  |  |  |  |  |

**121**

***Замимаи 2***

# Ҷадвали 2-1 – Барномаи истеҳсол ва фурӯши маҳсулот

|  |  |  |  |
| --- | --- | --- | --- |
| **р/т** | **Номи нишондиҳандаҳо** | **Воҳиди ченак** | **Тибқи солҳои амалина- моии лоиҳа** |
| 1 | Истифодаи иқтидорҳои истеҳсолӣ: | % |  |  |  |  |
| 2 | Ҳаҷми солона дар намуди аслӣ тибқи номгӯи гурӯҳҳои асосӣ | Адад |  |  |  |  |
| 3 | Ҳаҷми солонаи истеҳсол дар намуди арзиши он | Воҳиди шартӣ (в.ш.) |  |  |  |  |
| 4 | Пули аз фурӯши маҳсулот ба даст омада | в.ш. |  |  |  |  |
| 5 | Ҳиссаи пули аз фурӯши маҳсулоти нав ба дастомада дар пули умумии ба даст омадаи корхона | % |  |  |  |  |

**Ҷадвали 2-2 – Ҷадвали тақвимии амалинамоии лоиҳа**

|  |  |  |  |  |  |
| --- | --- | --- | --- | --- | --- |
| **N****р/т** | **Марҳилаҳои амалинамоии лоиҳа** | **Воҳиди ченак** | **Ҳамагӣ тибқи лоиҳа** | **Сол** | **Сол** |
| **Семоҳаи I** | **Семоҳаи II** | **Семоҳаи III** | **Семоҳаи IV** |  |  |  |
| **1.** | Тадқиқот ва арзёбӣ пеш аз сармоягузорӣ | в.ш. |  |  |  |  |  |  |  |  |
| 1) Тадқиқи бозор, маркетинг | в.ш. |  |  |  |  |  |  |  |  |
| 2) Таҳияи ҳуҷҷатҳои лоиҳавӣ-сметавӣ | в.ш. |  |  |  |  |  |  |  |  |
| 3) Сертификатсияи маҳсу- лот, гирифтани иҷозат-нома | в.ш. |  |  |  |  |  |  |  |  |
| **2.** | Харидорӣ ва насби таҷҳизот | в.ш. |  |  |  |  |  |  |  |  |
| **3.** | Боҷҳои гумрукӣ | в.ш. |  |  |  |  |  |  |  |  |
| **4.** | Корҳои сохтмонӣ – васлкунӣ | в.ш. |  |  |  |  |  |  |  |  |
| **5.** | Корҳои бакорандозӣ- танзимгарӣ | в.ш. |  |  |  |  |  |  |  |  |
| **6.** | Истифодабарии объект | в.ш. |  |  |  |  |  |  |  |  |
| **7.** | Азхудкунии иқтидорҳои ис- теҳсолӣ | % |  |  |  |  |  |  |  |  |
| **8.** | **Ҳамагӣ:** | в.ш. |  |  |  |  |  |  |  |  |
| **9.** | Кредит: гирифтан, пардохтан | в.ш. |  |  |  |  |  |  |  |  |

Марҳилаҳои амалинамоии лоиҳа дар ҷадвал барои ҳар семоҳа бо нишон додани арзиши ҳар як марҳила ишорат карда мешаванд.

**122**

***Замимаи 3***

# Номгӯи намунавии намудҳои хавфҳое, ки миёни шарикони давлатӣ ва хусусӣ тақсим карда мешаванд

Гурӯҳҳои зерини хавфҳо вобаста ба лоиҳаҳои ШДБХ фарқ карда мешаванд:

1. Хавфҳои пеш аз лоиҳавӣ – хавфҳои вобаста ба:
2. иҷрои корҳои лоиҳавӣ ва кашшофӣ;
3. гирифтани иҷозатномаҳо, сертификатҳо, иҷозатҳо ва гузаронидани мувофиқаҳои зарурӣ то марҳилаи оғози сохтмо- ни бевосита тибқи лоиҳа ва ғайра;
4. хавфҳои сохтмонӣ – тарҳкашӣ ва тайёрнамоӣ – корхо- навӣ, – хавфҳои вобаста ба:

а) сохтмон (бино) ва таҷдид намудани объекти созишно- ма дар бораи ШДБХ;

б) гузаронидани муҳлати таъмини маҳсулот ва маводҳо; в) риоя нашудани меъёрҳои қабулшуда ва муҳлатҳои су-

поридани марҳилаҳои сохтмон ва ғайра.

1. Хавфҳои истифодабарӣ – хавфҳои истифодабарӣ ва хизматрасонии техникие, ки дар ҷараёни истифодабарии объ- екти созишнома ба вуҷуд меоянд ва вобастаанд ба:
2. нуқсонҳо, бад шудани ҳолат, хароб ва ё кӯҳнашавии объекти зикршуда, сифати маҳсулот;
3. сармоягузорӣ ва (ё) пардохтҳои бемаврид ва ё нопурра;
4. иҷрои корҳо (расонидани хизматҳо) дар ҳаҷми камтар аз ҳаҷми пешбининамудаи созишнома, ва ё бо сифати номувофиқ;
5. риоя нагардидани муҳлатҳо ва тартиби иҷрои корҳо (расонидани хизматҳо) ва ғайра.
6. Хавфҳои макроиқтисодӣ ва молиявӣ – тағйирёбӣ ва ё ноустувории назаррасӣ:
7. тарифҳо;
8. нархҳои ашёи хом, маводҳо ва нерӯи барқ;
9. сатҳи таваррум;
10. суръати афзоиши иқтисодӣ;
11. миқдори андоза;
12. тағйироти иқтисодӣ – демографӣ ва ғайра.
13. Хавфҳои асъорӣ – хавфҳои вобаста ба:
14. ноустувории асъор;
15. тағйирёбии ҷиддии қурб ва имкониятҳои бемамониа- ти хариду фурӯши асъори хориҷӣ, ки барои амалӣ намудани уҳдадориҳо тибқи созишнома заруранд ва ғайра.
16. Хавфҳои сиёсӣ – хавфҳои вобаста ба:
17. тағйирёбии сиёсати давлатӣ;
18. мусодира ва ё дигар тарзи мусодираи маҷбурии амвол;
19. даст кашидани шарики давлатӣ аз иҷрои шартҳои шартнома бинобар тағйир ёфтани афзалиятҳои шарикӣ;
20. номувофиқатии санадҳои меъёрии ҳуқуқӣ ва ғайра.
21. Хавфҳои истеъмолӣ (хавфҳои талабот) – хавфҳои воба- ста ба:
22. тағйирёбии талабот ва таклифот, аз он ҷумла вобаста ба мавсим;
23. тағйирёбии ҳолати бозори хизматҳо;
24. сатҳи рақобат ва ғайра.
25. Хавфҳои экологӣ – хавфҳои вобаста ба:
26. Риоя нашудани муқаррарот ва стандартҳои ҷоринаму- даи давлатӣ, аз он ҷумла мақомоти ҳифзи муҳити зист ва ғайра;
27. расонидани зарар ба саломатии одамон ва муҳити зист;
28. садамаҳои техногенӣ ва ғайра.
29. Форс-мажор – ҳодисаҳое, ки ба ҳолатҳои новобаста аз иродаи тарафҳо алоқаманд мебошанд ва наметавонанд пешбинӣ ё ин ки пешгирӣ карда шаванд.
30. Номгӯи мазкур кушода мебошад, дар ҳолати зарурӣ та- рафҳо ҳуқуқ доранд намудҳои (гурӯҳҳои) иловагии хавфҳо ё ин ки навъҳои онҳоро дар доираи як гурӯҳ қайд намоянд, агар ин барои амалӣ намудани созишнома мувофиқи мақсад бошад.
31. Мақоми давлатӣ бештар хавфҳои сиёсӣ ва қисми зиё- ди хавфҳои макроиқтисодиро бар дӯш мегирад, хавфҳои воба- ста ба сохтмон ва истифодабарӣ бошад, ба уҳдаи шарики хусусӣ вогузор карда мешаванд . Дигар хавфҳо вобаста аз хусусияти лоиҳа метавонанд миёни Тарафҳо тақсим карда шаванд (маса- лан, 50 % ба 50 %, 40 % ба 60 %, 10% ба 90 %). Масъулияти оқибати хавфҳои вобаста ба форс – мажор дар бисёр ҳолатҳо миёни шарикон баробар тақсим карда мешавад.

**125**

# Ҷадвали 3-1 – Ҷадвали хавфҳо

|  |  |  |  |  |  |
| --- | --- | --- | --- | --- | --- |
| **Номи гурӯҳи (намуди) хавф** | **Дараҷаи таҳдид (паст, миёна, баланд)** | **Эҳтимолияти ба вуҷуд омадан (аз 0****то 100%)** | **Шарике, ки масъулият ба вай во- гузор карда мешавад (шарики хусусӣ, ша-****рики давлатӣ, тақсими масъулият)** | **Шаклҳои имконпази- ри идоракунии хавф** | **Чораҳои оид ба пешгирӣ намудани хавф** |
| ***Намунаи пур намудани ҷадвал*** |
| Хавфи риоя | Миёна | 5 % | Шарики хусусӣ | Таҷдиди назари | Аз ҷониби |
| нашудани |  |  | (ширкати лоиҳавӣ) | шартҳои шартнома би- | шарики ху- |
| муҳлатҳои |  |  |  | нобар сабаби ба вуҷуд | сусӣ пеш- |
| сохтмони |  |  |  | омадани хавф, аз он | ниҳод шудани |
| объекти со- |  |  |  | ҷумла: дароз намудани | кафолати |
| зишнома |  |  |  | муҳлати амали он; аз | иҷро намуда- |
|  |  |  |  | ҷониби шарики давлатӣ | ни уҳдадо- |
|  |  |  |  | ва ё хусусӣ истифода | риҳояш тибқи |
|  |  |  |  | шудани воситаҳои ило- | созишнома; |
|  |  |  |  | вагӣ, ки барои иҷрои |  |
|  |  |  |  | шартҳои созишнома за- |  |
|  |  |  |  | руранд, дар ҳаҷме, ки |  |
|  |  |  |  | шарикон муайян ва |  |
|  |  |  |  | мувофиқа менамоянд; |  |
| … |  |  |  |  |  |
| … |  |  |  |  |  |

**126**

***Замимаи 4***

# Ҷадвали 4-1 – Хароҷоти умумии сармоягузорӣ тибқи лоиҳа

|  |  |  |  |
| --- | --- | --- | --- |
|  | **Намудҳои хароҷоти сармоягузорӣ** | **Ҳамагӣ тибқи лоиҳа** | **Аз ҷумла дар солҳои амали- намоии лоиҳа** |
| I. | Ҳароҷоти асосӣ: |  |  |  |  |  |
| 1. | Хароҷоти пеш аз сармоягузорӣ, аз ҷумла:1. таҳияи ҳуҷҷатҳои лоиҳавӣ-сметавӣ;
2. экспертизаи (ташхиси) лоиҳа;
3. гузаронидани тендер;
4. таҷдиди коммуникатсия;
5. хароҷоти вобаста ба қитъаи замин.
 |  |  |  |  |  |
| 2. | Арзиши сметавии (ҳисобии) сохтмон, аз ҷумла:1. корҳои сохтмонию васлкунӣ;
2. хариди ашёи хом ва маводҳо;
3. таҷҳизот;
4. боҷҳои гумрукӣ.
 |  |  |  |  |  |
| 3 | Хароҷоти пеш аз истеҳсолӣ, аз ҷумла:1. реклама, маркетинг;
2. сертификатсияи маҳсулот
 |  |  |  |  |  |
| 4. | Ҳамагӣ: Хароҷоти асосӣ |  |  |  |  |  |
| II. | Хароҷоти маблағҳои гардон: (афзоиши сармояи гардони соф)\* |  |  |  |  |  |
|  | ҲАМАГӢ ТАЛАБОТ БА САРМОЯГУЗОРӢ (I + II) |  |  |  |  |  |

\***Эзоҳ**: сармояи гардони соф аз фарқи байни дороиҳои ҷорӣ ва уҳдадориҳои кӯтоҳмуҳлат иборат мебошад.

**127**

# Ҷадвали 4-2 – Сарчашмаҳои маблағгузории лоиҳа

|  |  |  |  |
| --- | --- | --- | --- |
|  | **Номи сарчашмаҳо** | **Ҳамагӣ тибқи лоиҳа** | **Аз ҷумла, дар солҳои амалина- моии лоиҳаи** |
| 1. | Маблағҳои худии шарики хусусӣ (сармоягузор) |  |  |  |  |  |
|  | аз ҷумла,* аз ҳисоби амалинамоии лоиҳа
* аз фаъолияти ширкат
 |  |  |  |  |  |
| 2. | Маблағҳои қарзгирифта ва ҷалбкардаи шарики хусусӣ ва/ё шарики давлатӣ |  |  |  |  |  |
|  | аз ҷумла:* кредитҳои бонкҳои тиҷоратӣ;
* қарзҳои (кредитҳои) хориҷӣ;
* қарзҳои (кредитҳои) ташкилотҳои байналмила- лии молиявӣ
 |  |  |  |  |  |
| 3. | Захираҳои сармоягузории марказонидашуда (бамақомоти давлатӣ ҷудо карда мешаванд) |  |  |  |  |  |
|  | аз ҷумла:- маблағҳои буҷети ҷумҳуриявӣ (маҳалӣ) |  |  |  |  |  |
| 4. | Ҳамагӣ тибқи сарчашмаҳои маблағгузорӣ |  |  |  |  |  |

**128**

**Ҷадвали 4-3 – Ҳисоби ҷараёни маблағҳои пулӣ тибқи лоиҳа**

|  |  |  |  |
| --- | --- | --- | --- |
|  | **Намудҳои даромад ва хароҷот** | **Ҳамагӣ тибқи лоиҳа** | **Аз ҷумла, дар солҳои амалинамоии лоиҳа** |
| 1.1.1.1.2.1.3.1.4. | ВОРИДШАВИИ МАБЛАҒҲО:Маблағҳои аз фурӯши маҳсулот (кор, хизматрасонӣ) бадасто- мадаМаблағҳои худӣКредитҳо, қарзҳо – ҳамагӣ; аз ҷумла:кӯтоҳмуддат дарозмуддатАфзоиши қарзҳои кредиторӣ |  |  |  |  |  |
| 1.5. | ВОРИДШАВИИ ПУРРАИ МАБЛАҒҲО: (ҷамъи сатрҳои. 1.1 – 1.4) |  |  |  |  |  |
| 2.2.1.2.2.2.3.2.4.2.5.2.6.2.7.2.8.2.9. | ХАРОҶОТИ МАБЛАҒҲО:Хароҷот барои хариди фондҳои асосӣ Афзоиши дороиҳои ҷорӣХароҷот барои истеҳсол ва фурӯши маҳсулот (ба истиснои фарсудашавӣ)Андозҳо ва пардохтҳои ғайриандозӣ аз пули бадастомада Андоз аз фоидаПардохти қарзи асосии кредитҳоПардохти фоизҳои кредитҳои дарозмуҳлат Дигар самтҳои истифодаи фоида:ҳиссаҷудокуниҳо ба фонди истеъмолӣ Суди (дивиденди) пардохтшаванда |  |  |  |  |  |
| 2.10. | Хароҷоти пурраи маблағҳо (ҷамъи сатрҳои 2.1 – 2.9) |  |  |  |  |  |
| 2.11. | Зиёдии (касри-дефитсити) маблағҳо (сатрҳои. 1.5 ва 2.10) |  |  |  |  |  |
| 2.12. | Бақияи захирашаванда (тибқи сатри. 2.11) |  |  |  |  |  |

**129**

# Ҷадвали 4-4 – Ҳисоби ҷараёни софи пули нақд

|  |  |  |  |
| --- | --- | --- | --- |
|  | **Намудҳои даромад ва хароҷот** | **Ҳамагӣ****тибқи лоиҳа** | **аз ҷумла, дар****солҳои амалина- моии лоиҳа** |
| 11.11.2 | ВОРИДШАВИИ ПУЛИ НАҚД:Маблағҳои аз фурӯши маҳсулот (корҳо, хизматрасониҳо) бадастомада Дигар даромадҳои вобаста ба амалинамоии лоиҳа |  |  |  |  |  |
| 2 | Воридшавии пурра (сатрҳои 1.1. ва 1.2.) |  |  |  |  |  |
| 3 | ХАРОҶОТИ ПУЛИ НАҚД: |  |  |  |  |  |
| 3.1 | Хароҷот барои хариди фондҳои асосӣ |
|  | (сармоягузорӣ ба сармояи асосӣ) |
| 3.2 | Афзоиши сармояи гардони соф |
| 3.3 | Хароҷот барои истеҳсол ва фурӯши маҳсулот (бе фарсудашавӣ) |
| 3.4 | Андозҳо ва пардохтҳои ғайриандозӣ аз маблағҳои бадастомада |
| 3.5 | Андозҳо аз фоида |
| 3.6 | Пардохти фоизҳои қарзҳоидарозмуҳлат |
| 4 | Хароҷоти пурра (ҷамъи сатрҳои 3.1 – 3.6) |  |  |  |  |  |
| 5 | Салдои ҷараён (ҷараёни софи пули нақд) (сатрҳои 2 ва 4) |  |  |  |  |  |
| 6 | Ҳамчунин, бо натиҷаи зиёдшаванда (тибқи сатри 5) |  |  |  |  |  |
| 7 | Нишон додани қиёси арзиши ояндаи пулҳо бо арзиши ҷории он:Коэффитсенти дисконтӣ |  |  |  |  |  |
| 8 | Воридшавии дисконтӣ (тибқи сатри 2) |  |  |  |  |  |
| 9 | Хароҷоти дисконтӣ (тибқи сатри 4) |  |  |  |  |  |

**130**

|  |  |  |  |
| --- | --- | --- | --- |
|  | **Намудҳои даромад ва хароҷот** | **Ҳамагӣ тибқи****лоиҳа** | **аз ҷумла, дар****солҳои амалина- моии лоиҳа** |
| 10 | Воридшавии софи пули нақди дисконтӣ (сатрҳои 8 ва 9) |  |  |  |  |  |
| 11 | Ҳамчунин, бо натиҷаи афзоиш (тибқи сатри 10) |  |  |  |  |  |
| 12 | Арзиши дисконтии сармоягузориҳо |  |  |  |  |  |
| 13 | Ҳамчунин, бо натиҷаи афзоиш (тибқи сатри 12) |  |  |  |  |  |